* Hinglubanina taibangda chatlure nongmagi shingthada choktharaba hakchang puduna pothari phamungda ngaingamda adubu nanggi wakhalda chatpa hourakle pukningna.
 * Rajesh imung yaiphaba yumbalgi matougum magi nupiga machanupa amaga machanupi amaga makhoi marini.  Lucy mapuroiba yamna luna nungshina toujabi amasung mapuroibana haiba inbi nupi haibadu oirammi.
 Rajest central government office amada head cleark ama oina thabak touri.  Ngashidi sundayni eina shida lakpadagi cinema, drama ama phouba yenghande ngashidi yenghandaba yade chaksu nganna thongnanaba touribashini heiduna mapuroibada heirammi.
 * Pharene ngashidi ibema nakhoi namase cinemaga yengningba malenehe loisinlune nganna hek chatlaga loire.  Makhoi mari lakle hall da aduga matam kuina tengnadraba marup kaya thengnaduna wari sari.  Maraktuda hello oja vicky ojasu yengbidoiro ?  oja Biki hek thengnabada Lucy maru lukthaduna wasu haidana tuminna leikhare.
 Rajesh karino amadi chingnaba phaokhi oja kamdouri nungairibara marup Rajesh nungairi haiduni wai haidi hai oja vicky ehey eidi ekao kao-e, nupi machashiga nupa machashiga eigi angangni.  aduga lucy kao-e, eigi loinabina lucy eigi marup vicky.
 * Lucy gi maidu chini muk ngangduna hello hairammi Oja Vicky shu haraona khumlaklammi .  Ojana good day angang aniduda amam - mam pijarammi aduga hairaklammi ngashise holiday leibashida yengdaba kuire heiduna shum yenshira toubani ticketna maron ama chinbane gharina thampham leitabane karino khangde meegi mee makta.
 Rajesh shu hoiney eikhoina pakhang pharakpada ashuk yamna yengnade, oja karam karamm toubiribage nungairibanattra ?  Shibadi yadabanina hingli heiduni.  Rajesh na makha tarak-e.  Marupki luhongbaga amata khanghanlakte karigino ?
 ojana ei luhongle heibadi kanana heiriba ?  Marup pu houjik phaoba ?  madu tabada Lucy shu ngakhi chingnakhi.
 * Wari ashumna sharingeida machanupina cinemagi pung tare changnaba heirak-e Marup Rajesh phare changbiruro.  Ado marupki luhongdabagi waridu likhigadabani oja Vicky shu mamangngeigi wari thoudok kayashing ningshinglaktuna hall da adum chatle yengba.
 * Matamgi cinema heibaduni imunggi meega yengminnaba mapa macha machin manao machal shingga nongphadok yengminnaba yade.  Angakpani matam matamgi heiduni cinema loire makhoi thorakpadadi chinmanbana amuk hanna oja vicky unadare.
 * Shajibu cheiraoba matamni manipuri ayamba ari anou shinnaba oibana magi magi yumshing taru tananna thamduna haoba haotaba thidana yumlonnabada lannaduna chaminnei thakminnei.  Ashuk phajaraba chatnabi custom ashi manipurda nongma nongmagi mayeng tatharakle.
 Adubu chaba loiraga ching kanabadi ashum ashum hengatlak-e .  Ashumna oja vicky manao nupagi machanupi amaga cherao ching karak-e Rajesh shu machasing amasung Lucy ga loinana karaklammi.
 Chingmaida marup anidu thengnare marup anidu wari shana shana chingmaida marup anidu thengnare marup anidu wari shana shana anganshing amasung oja vickygi angangshu yaona ching mathakta lam yengnanaba chatthokhre.
 Rajesh na oja nahangi waridu karam toukhrabage ?  Heina houdokrak-e oja vicky na waridu tamlaroi khanlambani adubu marupki maphamda eigi awabashi aroiba oina lithoklage.
 * Matamdo mahakna class IX tamli mahak inkhatlakpagi phajabada mapan leite.  Nongma eiga thengnarammi bazargi thongda.  Mee chinbaduda mahakna eingonda khongna sokhiba manle eidi karisu khangde ngaihak leiraga mana sorry heiraga laibak katkhi.
 Karigino heina eihakna hanglammi.  Khumlamdana mitchanabaga munna munna yenglamlaga chatkhi ei maduda karimta khandare.  Madugi matung numit kharani leiraga amuk thengnarammi maduda wadi heirakte adubu mityengduna eibu ngaohankhirammi.
 Ei madudagi mabu khara khara nungshiba houre.  Mathangda maga thengnabadu numidang wairam eigi marup amaga walking chatlingeida mahak eikhoigi mangda hengatna chatkharaga hanna hanna yenglaklammi.
 Magi matung asum innle eikhoishu.  Adubu mahak yamna laina eikhoigi khun amada thangnana leiba oirammi.  Adubu luribadi karam touraga kanada heihanlaga maga amuktang unanaba ei khanlammi.
 Leibak phabadagi magi khundagi marup ama phangle.  Mahakki khunmangda eigi first love letter pire mahakshu yare.  Magishu ama pirakle asum touna ma + ei nungshinare.  Marup Rajesh tabiribara ?  Makhoi anigi marumda Lucy changlaktuna warishing taba yaore.  Adubu oja vickyna mahak lak-e heiba khangde.
 * Mahak eiga nungshi lambida programme kaya touduna nungshi wari sanakhi yamna nungshinare, thamoi thamoi pinaduna amakhaktani khannare.  Eishu khangle eina mahakki ahanba lover ni heiba.
 Eishu thajaba thamduna punshigi wari mangonda sharammi warashingdugi marakta ei mahakna aroibani punshida nupi koiraroi khongthang kayada maithiraba lanmi amani.  Nahakshu eibu maithiba pibiramgadra waheishi loiphattana mahakki makhutna chin menshinlaga ei aduk henna achao aram kabi natte.
 Nungsibabu sanapot kum khanbi nupi natte.  Nahakki damak tung injaba ngamhangiyu ashumnashu heikhi.
 * Eingonda nungshiba ashigumna ei udare heiduna atoppa marup shingda nungshi shabiramganu madu eidi thamoi puba ngamjaroi.
 Eidi nahak nattana atoppa amaga luhonglaroi heiduna eiga-maga wasakminakhibani.
 * Adubu nupi shingdi ahenba tanba lalonba khutpu oiramle heikhiba mayamdo tunngoinaramlaga ahenba thi thiduna iral leitraba eibu iral pisinlaga lapthokrakkhi.  Mahakti ahenba pambagi magi wasak thugaiduna adum chatkhre.
 Eishu kana amata amuk hanna yengkhidare kanna hotnaduna matik chaba mee heibadu oire.  Mashi oiraba matungda eiga maga luhongminnashi heinakhibani.  Emana eibu luhongnaba thabak touba masak phajaba ASO amagi macha ama heiramle.  Macha dunashu yarak-e adu adum hongkhidare.
 * Eina yadaduna mashina magi aroiba chithi asumna . .  "Ahanba nungshibadi tamkhrabashu lappna chatkhrabashu inaktei lengdana leikhigani thamoi nungdadi ".
 * Metric tharamdaigi matam khara kainabagi irakpa letter aduna adum lapthoknakhre ma - ei.  Maraktuda Lucy warishingdu taraga makhol thoktana thamoinungda lotna pirang chotna kaplammi aranbadugi.
 Oja vicky nupi adudi kanano ?  Marupki thamoibu thina otpiramlibadu kanano ?  mapuroibagi wa-ngandu tabada lotna kaplamba Lucy thingba ngamdana makhol thokraklammi.  Matungduda oja vicky na lucy eigi washingda kaplibara ?  warise liningda likhibani eibu lanna louganuko Lucy.
 * Maraktuda anganshing lak-e Rajesh thengle kumlamlage hayeng taklage ngashigidi nungngairaroi heiraga chatkhre-chingnaba kayana Rajesh tuminna leihoure.  Lucy pirangna thumhatkhiduna mahakki maphamda wahei amata kaothokpa ngamlamde.
 Lucy mathanta ikaijaraktuna pirangdu teithokchari.  Rajeshna meega wari saringeida nahakna kaplibadi nupidu nahak khangbara.  Mapuroibagi waheida Lucy phongdokkhidraba waheishingdo ningamdana heirak-e .
 Hoi. . .  khang nge eina maram oiduna heiramlaga themba yadana kapkhare Rajesh ikaiba oi kariboi tuminna leikhare.
 Thoi Thoibi writes this short story for e-pao. net . 